राष्ट्रवादी काँग्रेसचे प्रदेशाध्यक्ष जयंत पाटील यांनी मुंबईत पत्रकार परिषदेत आपल्या उमेदवारांची नावं जाहीर केली. 

बारामतीमधून सुप्रिया सुळे, साताऱ्यामधून उदयनराजे भोसले, कोल्हापूरमधून धनंजय महाडिक, रायगडमधून सुनील तटकरेंना उमेदवारी घोषित करण्यात आली आहे. अजित पवार यांचे पुत्र पार्थ पवार यांना मावळमधून उमेदवारी मिळणार अशी चर्चा असली, तरी पहिल्या यादीत पार्थ यांचं नाव जाहीर करण्यात आलं नाही. 

ठाण्यामधून आनंद परांजपे, ईशान्य मुंबईमधून संजय दिना पाटील, परभणीमधून राजेश विटकर, जळगावमधून गुलाबराव देवकर यांची नावं जाहीर करण्यात आली आहेत. 

बुलडाण्यात राष्ट्रवादी काँग्रेसनं राजेंद्र शिंगणेंना उमेदवारी जाहीर केली आहे. स्वाभिमानी शेतकरी संघटनेचे अध्यक्ष राजू शेट्टी हे बुलडाणाच्या जागेसाठी आग्रही होते. त्यांना स्वाभिमानी शेतकरी संघटनेचे प्रदेशाध्यक्ष रविकांत तुपकर यांना उमेदवारी द्यायची होती. मात्र राष्ट्रवादीनं बुलडाण्यामधून आपल्या उमेदवाराचं नाव जाहीर केलं आहे. हातकणंगलेची जागा आम्ही राजू शेट्टींसाठी सोडत असल्याचं, जयंत पाटील यांनी सांगितलं. 

उर्वरित यादी आम्ही येत्या दोन-तीन दिवसांत जाहीर करू. काही जागांसंबंधी काँग्रेससोबत चर्चा सुरू आहे, असंही जयंत पाटील यांनी स्पष्ट केलं. 

विश्वासात न घेता जागावाटप: स्वाभिमानी संघटनेची नाराजी 

बुलडाण्यामधून राष्ट्रवादी काँग्रेसनं राजेंद्र शिंगणेंना उमेदवारी जाहीर केली आहे. स्वाभिमानी शेतकरी संघटनेचे अध्यक्ष राजू शेट्टी हे बुलडाणाच्या जागेसाठी आग्रही होते. मात्र राष्ट्रवादीनं बुलडाण्यामधून आपल्या उमेदवाराचं नाव जाहीर केलं आहे. हातकणंगलेची जागा मात्र आम्ही राजू शेट्टींसाठी सोडत असल्याचं, जयंत पाटील यांनी सांगितलं. 

"चर्चेच्या फेऱ्या सुरू असतानाच आघाडीच्या नेत्यांनी आम्हाला विश्वासात न घेता उमेदवारी जाहीर केली आहे. ही गोष्ट आम्हाला पटलेली नाही, असं म्हणत स्वाभिमानी शेतकरी संघटनेचे प्रदेशाध्यक्ष रवीकांत तुपकर यांनी राष्ट्रवादी काँग्रेसनं जाहीर केलेल्या यादीवर नाराजी व्यक्त केली आहे. जागा वाटपावर तातडीनं निर्णय घेणं आवश्यक आहे. उमेदवारी अर्ज भरण्याच्या तारखेपर्यंत घोळ सुरु ठेवला तर आम्ही प्रचार कधी करायचा," असा प्रश्न तुपकर यांनी उपस्थित केला आहे. 

"स्वाभिमानी शेतकरी संघटनेनं बुलडाणा, वर्धा आणि सांगली या तीन जागांची मागणी केली होती. बुलडाण्यामध्ये राष्ट्रवादी काँग्रेसनं उमेदवार... \n\nवरील लेखासाठी मला एक चांगले शीर्षक द्या.
लोकसभा निवडणूक 2019 : राष्ट्रवादी काँग्रेसची पहिली यादी जाहीर; माढा, मावळवर सस्पेन्स कायम